Kiel aliĝi al la UK
#000000
En antaŭa afiŝo mi skribis pri kiel aliĝi al UEA kaj pri kelkaj idiotaj spertoj, kiujn mi havis dum mia aliĝo. Ĉi-kaze temas pri aliĝo al la UK mem en Lahtio en la venonta somero.
#000001
Mi retumas al la retejo de UEA kaj ensalutas uzante mian salut­­nomon kaj pasvorton. Ĉi tiel mi intencas eviti enigi miajn informojn en la kongresan aliĝon, ĉar oni povas alporti ilin de mia uzanto­konto – aŭ tion mi esperas. Ho, vere! Funkcias! La aliĝilo identigas, ke mi loĝas en Finnlando, estas individua membro kaj ĉi tiel pagas 190 eŭrojn, ĉar mi aliĝas antaŭ la jaro­ŝanĝo.
#000002
La sekva punkto estas libervola: ĉu mi volas donaci al kongresaj fondaĵoj.
#000003
Sekve oni petas, kiun adreson oni publikigas en la kongresa libro (hejman aŭ retpoŝtan) aŭ ĉu mi eĉ konsentas, ke oni publikigas iun adreson.
#000004
La lasta punkto estas elekto de paĝo­maniero kaj mi elektas Paypal-manieron, kiel mi elektis, kiam mi aliĝis al UEA mem. Baze de antaŭa sperto mi scias, ke ne valoras atendi iun flavan Donate-butonon de Paypal. Do, mi restas atendi retpoŝtmesaĝon kun konfirmo kaj pluaj instrukcioj.
#000005
La retpoŝtmesaĝo alvenas kun la konfirmo, ke mia reta aliĝo al la kongreso estas registrita... sed kie estas pluaj instrukcioj por kiel pagi? Miriga estas la teksto pri la pago:
#000006
Kiam via pago estos ricevita de la Centra Oficejo de UEA, al vi aŭtomate sendiĝos retmesaĝo kun la konfirmo de via aliĝo kaj via kongresa numero. Bonvolu kunporti al la UK printaĵon de tiu mesaĝo aŭ la paperan konfirmilon, kiun vi ricevos samtempe kun la Dua Bulteno.
#000007
Kio? Neniun instrukcion pri kiel pagi sed instrukcion por printi! Ne eĉ unu vorton pri Paypal. Ĉu mi devas atendi iun novan mesaĝon kun instrukcioj por pagi aŭ ne?
#000008
Printi? Ĉu serioze? Estas la jaro 2018 kaj mi jam pli frue iĝis senpapera. Nek mi nek mia labordonanto havas presilon... Ĉu mi vere devas iraĉi al biblioteko por printi? Ĉu ne taŭgas, se mi fotas la konfirmilon kaj montras ĝin de mia poŝtelefono ĉe la enirejo al la kongresejo? La konfirmilo devus havi rapidrespondan kodon, kiun oni skanas ĉe la pordo. Aŭ oni skanas la membrokarton kaj tiamaniere kontrolas, ĉu mi rajtas eniri.
#000009
”Kiam via pago estos ricevita”? Kie oni enladigas pagojn? Ĉu pago per Paypal ne estas tuj ricevita? Sekve mi devus aŭtomate ricevi la konfirmilon preskaŭ tuj aŭ kio signifas ”aŭtomate” ĉi tie?
#000010
Bone, neniu mesaĝo alvenis. Mi ensalutas denove en la retejon de UEA, legas la koneksan tekston apud la Paypal-pagomaniero sur la aliĝa paĝo. Aĥ oni supozas, ke oni pagas al la retpoŝt­adreso . Bone, mi kopias la adreson, post kiam mi ensalutas en la retejon de Paypal kaj pagas la kotizon kaj donas kiel aldona informo mian membro­kodon kaj noton, ke temas pri la aliĝo al la UK.
#000012
Finfine mi ricevas retpoŝt­mesaĝon, ke mi kredas esti konfirmilo, ĉar la teksto komencas ”Vi estas registrita kiel parto­prenonto de la 104-a Universala Kongreso de Esperanto en Lahtio.” Jes! Atendu... La teksto kontinuas:
#000013
Post iom da tempo vi ricevos poŝte la paperajn Duan Bultenon (krom se vi indikis en via aliĝilo, ke vi ne volas ricevi la paperan Duan Bultenon) kaj konfirmilon de aliĝo. La konfirmilon aŭ kopion de tiu ĉi mesaĝo vi nepre devas kunporti al la UK en Lahtio.
#000014
Neee! Ĉi tiu mesaĝo ne ankoraŭ estas konfirmilo sed ia notico, ke mi estas registrita kiel parto­prenanto. Kiom da mesaĝoj kaj tempo oni bezonas por konfirmi la aliĝon? Hm, mi ricevis mian kongresan numeron kaj mia nomo estas sur la listo de la partoprenantoj, tiel mi ŝajnas esti sukcese aliĝinta.
#000015
Ŝajnas, ke aliĝo kaj al UEA kaj al UK ne estas tute aŭtomatigitaj kaj oni bezonas permanan laboron. Ĉu ĉio ĉi vere estas necesa? Ĉu oni ne povus simpligi la tutan procezon?
#000016
Unohtuiko salasana? Anna sähköpostiosoitteesi ja saat sinne viestin, jossa on linkki salasanan vaihtamiseksi.
#000018